ניגון שלדי קוצים
הוא עצר את המכונית ליד הגשר הישן; הוא עם אשתו ירד ושני הילדים; הוא הצביע בידו, אמר - גבעה שמונים ושש; ולאיטם הלכו בשביל אשר נמחק.; ומרחוק רחוק הגיע קול של ג'יפ אשר חלף; והשדה נפרש פתאום, כמו אז, חרוש לואדיות; והם הלכו אחריו - והוא עצר פתאום,; ויד קטנה אחת לחץ הוא בידו - ליד החפירה.; ניגון שלדי קוצים וריח של עפר; ועץ שקמה בודד, רחוק, ליד הכפר.; בסלע הצלף יפרח, עוד לא עברה דקה,; הדרך ארוכה כל כך, הדרך ארוכה.; הוא ישב לרגע קט על שק של חול שהתפורר; והיא הביטה בו בשקט מן הצד,; וניחוח של פריחה עלה פתאום משטח מת; והילדים שיחקו לבד בין העמדות.; ומרחוק רחוק הגיע קול של ג'יפ אשר חלף; ובוהק אש המרגמות, כמו אז,  האיר את הפצועים; וקרע של חולצה, על תיל דוקרני; ארבע שעות גנח ראשו בין שתי ידיו - כאן במקום הזה.; ניגון שלדי קוצים....; הוא משך אותה אליו והיא נשקה את צוארו; ושמש נמוכה הצהיבה את לחיה; וצללים שוב נתמשכו על פני גבעה שמונים ושש; וציפורים עברו בדרך לצפון.; ומרחוק רחוק הגיע קול של ג'יפ אשר חלף; והוא ירד בצעד קל, כמו אז, לעבר המכונית; והם הלכו אחריו בשביל שלא היה; הוא הרים את בנו, חיבק אותו אליו -; בשדה מוקשים; 